Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 19/13-pročišćeni tekst, 137/15 i 123/17), članka 117. Zakona o socijalnoj skrbi (“Narodne novine”, broj 157/13, 152/14, 99/15, 52/16, 16/17, 130/1798/19, 64/20, 133/20 i 138/20), članaka 4. i 9. Zakona o zdravstvenoj zaštiti (“Narodne Novine” broj 100/18, 125/19, 147/20 i 133/20), članka 32. i 33. Zakona o udrugama (“Narodne Novine” broj 74/14 i 70/17)i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na . sjednici od . prosinca 2021. godine, donosi

# *O D L U K U*

# *o izmjenama Programa zdravstvene zaštite i pomoći socijalno ugroženim,*

# *nemoćnim i drugim osobama Grada Šibenika*

# *za 2021. godinu*

1. U Programu zdravstvene zaštite i pomoći socijalno ugroženim, nemoćnim i drugim osobama Grada Šibenika za 2021. godinu ( „Službeni glasnik Grada Šibenika“, broj 12/20 ), u glavi I. UVODNI DIO stavku 1. iznos: „4.278.000 kuna“, mijenja se u iznos: „4.493.000 kuna“.

* U glavi II. OBLICI POMOĆI u točki 3. A) iznos: „900.000 kuna“ mijenja se u iznos: „912.000 kuna“,
* U istoj glavi podtočki F) iznos: „1.387.000 kuna“ mijenja se u iznos: „1.566.500 kuna“ .
* U istoj glavi podtočki G) iznos: „15.000 kuna u iznos: „12.000 kuna“.
* U istoj glavi podtočki H) iznos: „40.000 kuna u iznos: „37.500 kuna“.
* U istoj glavi ukupan iznos za posrednu pomoć:“2.919.000 kuna“ mijenja se u iznos: „3.105.000 kuna“.
* U glavi IV. CENTAR ZA PRUŽANJE USLUGA U ZAJEDNICI GRADA ŠIBENIKA iznos: „878.000 kuna“ mijenja se u iznos: „888.000 kuna“.

1. Ova Odluka stupa na snagu dan nakon objave u „Službenom glasniku Grada Šibenika.“

KLASA: 550-01/20-01/12

URBROJ: 2182/01-05/1-21- 4

Šibenik, prosinca 2021.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2021. godinu za potrebe zdravstvene zaštite i socijalne skrbi predvidio je iznos od 4.278.000 kuna koji će se realizirati u iznosu od 4.493.000 kuna s promjenama u pojedinim točkama:

U glavi II. OBLICI POMOĆI :

* točka 3. POSREDNA POMOĆ
* u podtočki 3. A) POMOĆ ZA PODMIRENJE TROŠKOVA STANOVANJA

Troškovi stanovanja su troškovi utvrđeni ugovorom o najmu stana u kojem živi samac ili

obitelj, a odnose se na najamninu, troškove koji se plaćaju u svezi sa stanovanjem i održavanjem stana (osim zaštićene najamnine)

Rebalansom je planirani iznos sredstava od 900.000 kuna potrebno povećati na 912.000 kuna zbog revidiranja predmeta korisnika i broja zaprimljenih i odobrenih zahtjeva za navedene svrhe.

- podtočka 3. F. POMOĆ RODITELJIMA ZA NOVOROĐENO DIJETE – Iznos: 1.387.000 kuna mijenja se u iznos: 1.566.500 kuna sukladno zaprimljenim zahtjevima u 2021. godini i mjesečnoj dinamici isplata za navedenu svrhu. Pomoć se dodjeljuje roditeljima s područja grada Šibenika za svako novorođeno dijete, i to:

- za prvorođeno dijete u visini od 1.500 kuna, jednokratno

- za drugorođeno dijete u visini od 2.000 kuna , jednokratno

- za trećerođeno (i više) u visini od 21.000 kuna; koje će biti isplaćene u jednakim godišnjim obrocima tijekom 7 kalendarskih godina, jednom godišnje u mjesecu rođenja djeteta, na osnovi podnesenog zahtjeva roditelja za tu kalendarsku godinu.

- podtočka G) SUFINANCIRANJE PRIJEVOZA UČENIKA SREDNJIH ŠKOLA

GRADSKE ČETVRTI ZABLAĆE - Iznos: „15.000 kuna“ mijenja se u iznos: 12.000 kuna sukladno zaprimljenim zahtjevima u 2021. godini . U školskoj 2020./2021. godini grad Šibenik sufinancira kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu. Grad Šibenik iznos sufinanciranja uplaćuje prijevozničkoj tvrtki Autotransport d.d. nakon ispostavljene fakture Gradu Šibeniku i priloga sa popisom učenika koji su kupili mjesečnu kartu.

* podtočkaH) LOKALNA STRATEGIJA IZJEDNAČAVANJA MOGUĆNOSTI ZA

OSOBE S INVALIDITETOM Iznos: „40.000 kuna“ mijenja se u iznos: „37.500 kuna“ godini sukladno realizaciji izrade Strategije. Nacionalna strategija izjednačavanja mogućnosti za osobe s invaliditetom RH (u daljnjem tekstu: Nacionalna strategija) predstavlja strateški dokument kojim se u Republici Hrvatskoj usmjerava provedba politike prema osobama s invaliditetom, a na taj način djeluje i kao provedbeni dokument Konvencije o pravima osoba s invaliditetom. U svrhu unaprjeđenja i bolje provedbe mjera Nacionalne strategije izjednačavanja mogućnosti za osobe s invaliditetom jedinice lokalne i područne (regionalne) samouprave dužne su izraditi svoje lokalne strategije/programe. Grad Šibenik u suradnji s partnerima, udrugama koje djeluju u korist osoba s invaliditetom, izradio je lokalnu strategiju kojom se nastojalo da sva područja života i djelovanja budu otvorena i pristupačna osobama s invaliditetom, poštujući načela univerzalnog dizajna i razumne prilagodbe.

* U istoj glavi ukupan iznos za posrednu pomoć:“2.919.000 kuna“ mijenja se u iznos: „3.105.000 kuna“.
* U glavi IV. CENTAR ZA PRUŽANJE USLUGA U ZAJEDNICI GRADA ŠIBENIKA

Iznos od 878.000 kuna se mijenja u iznos od 888.000 kuna

Centar provodi programe pomoć u kući starijim osobama na području grada Šibenika i šibenskih otoka kojim se pružaju usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te u prostorijama Centra.

Rebalansom je planirani iznos sredstava od 878.000 kuna potrebno povećati na 888.000 kuna. Razlika između prvotno utvrđenog financijskog plana za 2021. i novog predloženog iskaz je stvaranog iznosa, potrebnog za provođenje redovne djelatnosti Centra u okvirima novonastale situacije uzrokovane pandemijom korona virusa.

U tijeku realizacije programa ustanove u 2021. godini nije bilo većih odstupanja od planiranog proračuna već se radi o preraspodjeli sredstava unutar planiranih stavki u cilju izvršenja provođenja planiranih aktivnosti za što je planirano i povećanje u iznosu od 10.000 kn , naime povećani iznos odnosi se na stavku Ostali rashoda za zaposlene – za otpremninu koja nije bila planirana jer nije bilo poznato da će djelatnica koja je nakon višegodišnjeg bolovanja biti i umirovljena , a samim time bilo je potrebno isplatiti otpremninu po Zakonu i koja iznosi 9.654 kuna.Sve ostale planirane stavke unutar pozicija bit će realizirane do kraja godine.